CELEX: 
Language: mt
Date: 2020-05-14 00:00:00
Title: REGOLAMENT DELEGAT TAL-KUMMISSJONI (UE) .../... li jissupplimenta r-Regolament (UE) 2019/517 tal-Parlament Ewropew u tal-Kunsill billi jistabbilixxi l-kriterji tal-eliġibbiltà u tal-għażla u l-proċedura għall-ħatra tar-Reġistru tal-isem tad-dominju tal-ogħla livell .eu

IL-KUMMISSJONI
                                EWROPEA

                                                         Brussell, 14.5.2020
                                                         C(2020) 3075 final

                  REGOLAMENT DELEGAT TAL-KUMMISSJONI (UE) .../...

                                            ta’ 14.5.2020

     li jissupplimenta r-Regolament (UE) 2019/517 tal-Parlament Ewropew u tal-Kunsill billi
      jistabbilixxi l-kriterji tal-eliġibbiltà u tal-għażla u l-proċedura għall-ħatra tar-Reġistru
                                 tal-isem tad-dominju tal-ogħla livell .eu

                                     (Test b’rilevanza għaż-ŻEE)

MT                                                                                                   MT
 ---pagebreak---                                 MEMORANDUM TA’ SPJEGAZZJONI

     1.       KUNTEST TAL-ATT DELEGAT
     Id-dominju tal-ogħla livell .eu jagħti lill-Ewropa l-identità tal-internet tagħha. Dan bil-għan li
     tiżdied il-viżibbiltà tal-UE fuq l-internet, tiżdied l-għażla tal-utenti tal-ismijiet tad-dominju u
     jitħeġġeġ l-iżvilupp tal-kummerċ elettroniku. Ir-Regolament (UE) Nru 2019/5171, li jemenda
     u jħassar ir-Regolament (KE) Nru 733/20022 u li jħassar ir-Regolament tal-Kummissjoni (KE)
     Nru 874/20043, daħal fis-seħħ fit-18 ta’ April 2019 u jistabbilixxi regoli ġodda għall-
     implimentazzjoni u l-funzjonament tal-isem tad-dominju tal-ogħla livell .eu. Ir-regoli l-ġodda
     se japplikaw mit-13 ta’ Ottubru 2022 u se jipprovdu l-flessibbiltà għad-dominju .eu biex
     jadatta għall-bidliet mgħaġġla fis-suq u jimmodernizza l-istruttura ta’ governanza tiegħu.
     Ir-Regolament (UE) 2019/517 jagħti s-setgħa lill-Kummissjoni li tadotta atti delegati u ta’
     implimentazzjoni li huma strumentali fl-għażla tar-Reġistru tal-ismijiet tad-dominju tal-ogħla
     livell .eu u għall-operazzjoni tiegħu. B’mod partikolari, l-Artikolu 8 tar-Regolament (UE)
     2019/517 jiddelega s-setgħa lill-Kummissjoni li tadotta atti skont l-Artikolu 290 tat-TFUE
     rigward il-kriterji tal-eliġibbiltà u tal-għażla u rigward il-proċedura għall-ħatra tar-Reġistru.
     Skont l-Artikolu 19(2) tar-Regolament (UE) 2019/517, il-Kummissjoni għandha, sat-12 ta’
     Ottubru 2021, tieħu l-miżuri meħtieġa biex taħtar l-entità bħala r-Reġistru għall-ġestjoni u l-
     amministrazzjoni tad-dominju tal-ogħla livell .eu u tidħol f’kuntratt magħha.

     2.       KONSULTAZZJONIJIET QABEL L-ADOZZJONI TAL-ATT
     F’konformità mal-Artikolu 18(4) tar-Regolament 2019/517, il-Kummissjoni wettqet
     konsultazzjoni wiesgħa mal-esperti qabel l-adozzjoni ta’ dan ir-Regolament Delegat. B’mod
     partikolari, il-Kummissjoni kkonsultat lill-Istati Membri dwar il-governanza tal-internet
     permezz tal-Grupp ta’ Livell Għoli dwar il-Governanza tal-Internet (“il-Grupp”). Il-Grupp
     jaġixxi bħala pjattaforma biex il-Kummissjoni u l-Istati Membri jiskambjaw l-informazzjoni u
     jiftiehmu fuq firxa wiesgħa ta’ kwistjonijiet relatati mal-governanza tal-internet. Ir-
     rappreżentanti tal-Kunsill tal-Unjoni Ewropea u tal-Parlament Ewropew ġew mistiedna wkoll
     jieħdu sehem fil-laqgħat tal-Gruppi li ddiskutew dan l-Att Delegat. Il-konsultazzjoni saret fi
     tliet laqgħat tal-Grupp (f’Ġunju, f’Ottubru u f’Novembru 2019) u permezz ta’ konsultazzjoni
     online, li tat l-opportunità lill-membri tal-Grupp biex jippreżentaw kummenti bil-miktub dwar
     l-abbozz tal-Att Delegat.
     Il-konsultazzjonijiet urew appoġġ ġenerali min-naħa tal-Istati Membri għall-abbozz tal-
     proposta tal-Kummissjoni. Ġew diskussi aspetti differenti tal-abbozz tal-proposta, fosthom l-
     importanza li tkun żgurata t-trasparenza fl-evalwazzjoni tal-kriterji tal-għażla, l-importanza li
     tkun żgurata l-kompetizzjoni fil-proċess ġenerali tal-għażla u l-importanza li jkun hemm
     dispożizzjonijiet f’każ ta’ negozjati kuntrattwali interrotti. Rigward il-funzjoni tar-reġistratur
     li r-Reġistru jista’ jintalab iwettaq mill-Kummissjoni f’każijiet speċifiċi, xi rappreżentanti tal-
     Istati Membri indikaw ukoll l-importanza li jkun żgurat trattament ġust u ugwali għar-
     reġistraturi ta’ partijiet terzi. Il-Kummissjoni kkonfermat li kkunsidrat il-kummenti tal-Istati
     Membri u inkludiethom fl-Att Delegat u li xi kummenti aktar ġenerali li għamlu l-Istati
     Membri se jiġu kkunsidrati wkoll fi stadji oħra tal-proċedura tal-għażla, pereżempju fis-sejħa
     għall-applikazzjonijiet tar-Reġistru.

     1
            ĠU L 91, 29.3.2019, p. 25-35.
     2
            ĠU L 113, 30.4.2002, p. 5.
     3
            ĠU L 162, 30.4.2004, p. 40-50.

MT                                                   1                                                     MT
 ---pagebreak---      Il-Kummissjoni tippubblika r-Regolament Delegat fuq is-sit web tagħha għal konsultazzjoni
     pubblika ta’ erba’ ġimgħat qabel l-adozzjoni.

     3.       ELEMENTI ĠURIDIĊI TAL-ATT DELEGAT
     Dan ir-Regolament Delegat fih tliet partijiet ewlenin.
     L-ewwel parti tippreżenta l-objettiv u l-kamp ta’ applikazzjoni tal-Att.
     It-tieni parti tkopri l-kriterji tal-eliġibbiltà u tal-għażla għall-proċedura tal-għażla. B’mod
     partikolari, l-Artikolu 3 jeżiġi li biex entità tkun eliġibbli għall-proċedura tal-għażla, din:
     -      Jenħtieġ tkun organizzazzjoni mingħajr skop ta’ qligħ, kemm bħala organizzazzjoni
     unika jew bħala konsorzju ta’ entitajiet. Jekk entità waħda jew aktar li jiffurmaw parti mill-
     konsorzju tkun entità bi skop ta’ qligħ, l-applikazzjoni jenħtieġ tipprovdi informazzjoni dwar
     il-miżuri li se jittieħdu biex tkun żgurata s-separazzjoni legali u finanzjarja ta’ kull attività bi
     skop ta’ profitt mit-twettiq tal-funzjoni tar-Reġistru .eu.
     -      Jenħtieġ ikollha l-uffiċċju rreġistrat, l-amministrazzjoni ċentrali u l-post prinċipali tan-
     negozju tagħha fl-Unjoni (dispożizzjoni applikabbli għall-entitajiet kollha, jekk l-applikant
     ikun konsorzju). L-applikazzjoni jenħtieġ tiddikjara wkoll b’mod espliċitu f’liema Stat
     Membru l-organizzazzjoni hi rreġistrata.
     -      Jenħtieġ twettaq il-kompiti tagħha bħala kuntrattur ewlieni, u la bħala aġent u lanqas
     bħala sottokuntrattur, għajr f’ċirkostanzi speċifiċi bħal meta meħtieġ għat-twettiq tal-ħidma u
     wara awtorizzazzjoni bil-miktub min-naħa tal-Kummissjoni.
     L-applikanti kollha kkunsidrati eliġibbli se jiġu kklassifikati abbażi tal-kriterji tal-għażla li
     ġejjin:
     -       Il-kwalità tas-servizz (piż: 40%): l-applikanti jridu juru kif jissodisfaw ir-rekwiżiti
     stabbiliti fir-Regolament (UE) 2019/517 li jeżiġu li d-dominju tal-ogħla livell .eu jitmexxa
     b’mod li jiżgura livell għoli ta’ kwalità tas-servizzi. Dawn iridu juru wkoll li jiżguraw livell
     għoli ta’ sigurtà u fiduċja fid-dominju tal-ogħla livell .eu permezz ta’ miżuri mill-aktar
     avvanzati u l-aqwa prattiki.
     -       Ir-riżorsi umani u tekniċi (piż: 30%): l-applikanti jridu jipprovdu informazzjoni dwar
     ir-riżorsi umani u tekniċi tagħhom biex jorganizzaw, jamministraw u jimmaniġġjaw id-
     dominju tal-ogħla livell .eu. Iridu jipprovdu informazzjoni preċiża dwar it-tip ta’
     organizzazzjoni, amministrazzjoni u ġestjoni li beħsiebhom idaħħlu fis-seħħ biex iwettqu
     dawn il-funzjonijiet. L-applikanti jridu jipprovdu wkoll informazzjoni dwar ir-riżorsi
     tagħhom, inkluż il-kapaċità umana u teknika, biex jaġixxu bħala reġistratur, jekk il-
     Kummissjoni titlob li dawn jipprovdu din il-funzjoni biex jintlaħqu objettivi ta’ politika
     speċifiċi marbuta mal-objettiv stipulat fir-Regolament 2019/517 li jippromwovi l-
     aċċessibbiltà u l-użu tal-isem tad-dominju tal-ogħla livell .eu.
     -       Il-qagħda finanzjarja u l-konformità (piż: 30%): l-applikanti jridu jipprovdu
     informazzjoni dettaljata li turi livell adegwat ta’ sigurtà u stabbiltà finanzjarja u li jitħaddmu l-
     prinċipji ta’ ġestjoni finanzjarja tajba.
     It-tielet parti tistabbilixxi l-qafas għall-proċedura tal-għażla. Il-Kummissjoni se twettaq il-
     proċedura b’mod miftuħ u trasparenti u tista’ titlob l-appoġġ ta’ esperti esterni. Il-proċedura
     se titwettaq f’żewġ fażijiet:
     -     L-ewwel fażi tinkludi l-verifika tal-eliġibbiltà. Tul din il-fażi, il-Kummissjoni twettaq
     l-ewwel skrinjar ibbażat fuq il-kriterji tal-eliġibbiltà u tippubblika lista ta’ applikanti eliġibbli.

MT                                                     2                                                      MT
 ---pagebreak---      -       It-tieni fażi tinkludi l-ikklassifikar tal-applikanti eliġibbli u l-ħatra tar-Reġistru. Tul
     din il-fażi, il-Kummissjoni tikklassifika l-applikanti eliġibbli abbażi tal-kriterji tal-għażla. Il-
     Kummissjoni mbagħad tadotta deċiżjoni li taħtar ir-Reġistru, jiġifieri lill-applikant fuq nett
     fil-klassifika.
     Jekk xi waħda mill-partijiet tittermina n-negozjati tal-kuntratt, il-Kummissjoni taħtar lill-
     applikant eliġibbli li jmiss fil-klassifika bħala r-Reġistru. Jekk dan ma jkunx possibbli, il-
     Kummissjoni tniedi sejħa oħra għall-applikazzjonijiet biex tagħżel ir-Reġistru.

MT                                                    3                                                     MT
 ---pagebreak---                      REGOLAMENT DELEGAT TAL-KUMMISSJONI (UE) .../...

                                                  ta’ 14.5.2020

     li jissupplimenta r-Regolament (UE) 2019/517 tal-Parlament Ewropew u tal-Kunsill billi
      jistabbilixxi l-kriterji tal-eliġibbiltà u tal-għażla u l-proċedura għall-ħatra tar-Reġistru
                                 tal-isem tad-dominju tal-ogħla livell .eu

                                           (Test b’rilevanza għaż-ŻEE)

     IL-KUMMISSJONI EWROPEA,
     Wara li kkunsidrat it-Trattat dwar il-Funzjonament tal-Unjoni Ewropea,
     Wara li kkunsidrat ir-Regolament (UE) 2019/517 tal-Parlament Ewropew u tal-Kunsill tad-19
     ta’ Marzu 2019 dwar l-implimentazzjoni u l-funzjonament tal-isem ta’ dominju tal-ogħla
     livell .eu u li jemenda u jħassar ir-Regolament (KE) Nru 733/2002 u jħassar ir-Regolament
     tal-Kummissjoni (KE) Nru 874/20044, u b’mod partikolari l-Artikolu 8(1) tiegħu,
     Billi:
     (1)      Dan ir-Regolament għandu l-għan li jistabbilixxi l-kriterji tal-eliġibbiltà u tal-għażla u
              l-proċedura għall-ħatra tar-Reġistru fdat bl-organizzazzjoni, bl-amministrazzjoni u bil-
              ġestjoni tad-dominju tal-ogħla livell .eu.
     (2)      Ir-reġistru jenħtieġ jintgħażel skont proċedura tal-għażla miftuħa, trasparenti u
              nondiskriminatorja li tippermetti proċess tal-għażla ġust u kompetittiv. Għal dan il-
              għan, u biex jinkiseb l-akbar għadd possibbli ta’ kandidati xierqa, is-sejħa għall-
              applikazzjonijiet jenħtieġ tiġi ppubblikata f’Il-Ġurnal Uffiċjali tal-Unjoni Ewropea.
     (3)      Il-proċedura tal-għażla jenħtieġ torganizzaha l-Kummissjoni f’żewġ fażijiet, biex tkun
              żgurata t-trasparenza tal-proċess u użu effiċjenti tar-riżorsi.
     (4)      Tul l-ewwel fażi tal-proċedura, il-Kummissjoni jenħtieġ tivverifika l-eliġibbiltà tal-
              applikanti, biex ikun żgurat li dawn jikkonformaw mal-karatteristiċi minimi tar-
              Reġistru kif stabbilit fir-Regolament (UE) 2019/517.
     (5)      Tul it-tieni fażi tal-proċedura, il-Kummissjoni jenħtieġ tistabbilixxi l-klassifika tal-
              applikanti eliġibbli skont kriterji li jiżguraw li l-organizzazzjoni, l-amministrazzjoni u
              l-ġestjoni tad-dominju tal-ogħla livell .eu hu konformi mal-objettivi li jkun jappoġġa s-
              suq uniku diġitali, li jkun imsejjes fuq l-identità Ewropea online u li jkun iħeġġeġ
              attivitajiet online transfruntieri. Biex ikun żgurat li jintlaħqu dawn l-objettivi, fil-
              proċedura tal-għażla l-Kummissjoni jenħtieġ tagħti piż xieraq lill-kwalità tas-servizz,
              lir-riżorsi umani u tekniċi allokati u lill-qagħda finanzjarja tal-applikanti.
     (6)      Biex tkun żgurata superviżjoni xierqa u fil-ħin tal-funzjonijiet ewlenin tar-Reġistru, l-
              infrastruttura meħtieġa biex jitwettqu dawn il-funzjonijiet jenħtieġ tkun tinsab fl-
              Unjoni. Din l-infrastruttura jenħtieġ tkun tinkludi, fost l-oħrajn, is-software, il-
              hardware u faċilitajiet oħra meħtieġa għall-amministrazzjoni, għall-funzjonament u
              għall-ġestjoni tad-dominju tal-ogħla livell. eu, bħall-bażi tad-data għal data tar-
              reġistrazzjoni tat-TLD .eu, il-bażi tad-data għar-reġistraturi akkreditati tat-TLD .eu, is-

     4
              ĠU L 91, 29.3.2019, p. 25.

MT                                                     4                                                    MT
 ---pagebreak---             server awtoritattiv għat-TLD .eu, il-kustodja tad-data tal-parti terza għall-fajl taż-żona
            tat-TLD .eu u għall-informazzjoni dwar ir-reġistrazzjoni tal-ismijiet tad-dominju, is-
            sistema tas-servizzi tal-mistoqsijiet tal-pubbliku, u s-sit web b’politika aġġornata u
            informazzjoni dwar ir-reġistrazzjoni għat-TLD .eu.
     (7)    Biex ikun żgurat livell xieraq ta’ ġestjoni tad-dominju tal-ogħla livell .eu, is-sejħa
            għall-applikazzjonijiet li tippubblika l-Kummissjoni jenħtieġ tistabbilixxi punteġġ
            minimu li jridu jilħqu l-applikanti skont il-kriterji tal-għażla, biex ikunu jistgħu
            jinħatru bħala Reġistru.
     (8)    Biex tkun żgurata t-trasparenza tal-proċedura, il-Kummissjoni jenħtieġ tipprovdi
            raġunijiet għad-deċiżjonijiet tagħha li jenħtieġ jiġu kkomunikati lill-applikanti.
     (9)    Jenħtieġ li l-applikant li abbażi tal-punteġġ tal-evalwazzjoni jkun fuq nett fil-
            klassifika, jinħatar bħala r-Reġistru. Jekk il-kuntratt mar-Reġistru maħtur ma jiġix
            konkluż, il-Kummissjoni jenħtieġ tkun tista’ taħtar lill-applikant li jmiss fil-klassifika
            bħala r-Reġistru.
     (10)   Biex tkun tista’ ssir proċedura tal-għażla ġusta u kompetittiva għar-Reġistru, li trid tiġi
            konkluża sa mhux aktar tard mit-12 ta’ Ottubru 2021 bl-iffirmar tal-kuntratt, dan ir-
            Regolament jenħtieġ jidħol fis-seħħ l-għada tal-jum tal-pubblikazzjoni tiegħu f’Il-
            Ġurnal Uffiċjali tal-Unjoni Ewropea.
     ADOTTAT DAN IR-REGOLAMENT:

                                                Artikolu 1
                                                Is-suġġett
     Dan ir-Regolament jistabbilixxi l-kriterji tal-eliġibbiltà u tal-għażla u l-proċedura għall-ħatra
     tar-Reġistru tad-dominju tal-ogħla livell .eu, skont il-prinċipji tal-ftuħ, tat-trasparenza u tan-
     nondiskriminazzjoni.

                                                 Artikolu 2
                                         Il-kriterji tal-eliġibbiltà
     1.       Ir-Reġistru għandu jkun organizzazzjoni mingħajr skop ta’ qligħ, iffurmata skont il-
              liġi ta’ Stat Membru. Għandu jkollu l-uffiċċju rreġistrat, l-amministrazzjoni ċentrali
              u l-post prinċipali tan-negozju tiegħu fit-territorju tal-Unjoni.
     2.       L-infrastruttura meħtieġa biex jitwettqu l-funzjonijiet ewlenin tar-Reġistru ewlieni
              kif previst fl-Artikolu 5(2) għandha tkun fit-territorju tal-Unjoni.
     3.       Meta konsorzju ta’ entitajiet jew grupp ta’ kuntratturi jkun jistabbilixxi l-
              organizzazzjoni mingħajr skop ta’ qligħ, kull entità li tifforma parti mill-konsorzju
              jew mill-grupp għandu jkollha l-uffiċċju rreġistrat, l-amministrazzjoni ċentrali u l-
              post prinċipali tan-negozju tagħha fl-Unjoni.
     4.       Ir-Reġistru għandu jintrabat li jwettaq il-kompiti tiegħu bħala kuntrattur ewlieni. Is-
              subkuntrattar hu permess esklużivament meta jkun meħtieġ għat-twettiq tal-ħidma u
              bi ftehim bil-miktub minn qabel mill-Kummissjoni.

                                               Artikolu 3
                                             Applikazzjonijiet
     1.       L-applikazzjoni għandha tidentifika b’mod ċar l-Istati Membri fejn tkun irreġistrata
              l-organizzazzjoni mingħajr skop ta’ qligħ u għandha tipprovdi informazzjoni sħiħa

MT                                                   5                                                    MT
 ---pagebreak---           dwar il-post tal-uffiċċju rreġistrat, l-amministrazzjoni ċentrali u l-post prinċipali tan-
          negozju tagħha.
     2.   Jekk l-organizzazzjoni mingħajr skop ta’ qligħ tiġi stabbilita minn konsorzju ta’
          entitajiet jew minn grupp ta’ kuntratturi, l-applikazzjoni għandha tipprovdi
          informazzjoni dwar ir-rwoli differenti u l-istatus ta’ kull membru tal-konsorzju jew
          tal-grupp, inkluż l-informazzjoni kollha li jeżiġi l-paragrafu 1 ta’ dan l-Artikolu.
     3.   Jekk entità waħda jew aktar li jiffurmaw parti mill-konsorzju jew mill-grupp tkun
          entità bi skop ta’ qligħ, l-applikazzjoni għandha tipprovdi informazzjoni dwar il-
          miżuri li se jieħu l-konsorzju jew il-grupp biex jiżgura s-separazzjoni legali u
          finanzjarja ta’ kull attività bi skop ta’ profitt mill-attivitajiet fil-funzjoni tar-Reġistru.
     4.   L-applikazzjoni għandha tipprovdi deskrizzjoni tal-organizzazzjoni interna tal-
          organizzazzjoni mingħajr skop ta’ qligħ u magħha għandhom jinhemżu d-dokumenti
          ġustifikattivi kollha kif titlob is-sejħa għall-applikazzjonijiet biex jintgħażel ir-
          Reġistru.

                                             Artikolu 4
                                        Il-kwalità tas-servizz
     1.   Ir-Reġistru għandu jħabrek għall-eċċellenza operazzjonali u jiżgura kwalità għolja
          tas-servizz bi prezzijiet kompetittivi. Il-Kummissjoni għandha tevalwa l-kapaċità li l-
          applikanti eliġibbli jipprovdu l-kwalità meħtieġa tas-servizz. Dan il-kriterju għandu
          jkollu piż ta’ 40% tal-punteġġ totali tal-valutazzjoni.
     2.   L-applikanti għandhom jipprovdu informazzjoni dwar l-esperjenza tagħhom fl-
          oqsma relatati mal-organizzazzjoni, mal-amministrazzjoni u mal-ġestjoni tal-ismijiet
          tad-dominju.
     3.   L-applikanti għandhom jiddeskrivu kif beħsiebhom jimmaniġġjaw id-dominju tal-
          ogħla livell .eu b’mod li jiżgura livell għoli ta’ kwalità tas-servizzi mogħtija, filwaqt
          li jqisu l-ispeċifikazzjonijiet funzjonali u tal-prestazzjoni minimi għas-servizzi tar-
          reġistru tad-dominji tal-ogħla livell tal-kodiċi tal-pajjiżi stabbiliti mill-Korporazzjoni
          tal-Internet għall-Ismijiet u n-Numri Assenjati.
     4.   L-applikanti għandhom jiddeskrivu liema miżuri beħsiebhom jimplimentaw biex
          jiżguraw livell għoli ta’ sigurtà u fiduċja fid-dominju tal-ogħla livell .eu.

                                              Artikolu 5
                                      Ir-riżorsi umani u tekniċi
     1.   Il-Kummissjoni għandha tevalwa r-riżorsi umani u tekniċi tal-applikant. Dan il-
          kriterju għandu jkollu piż ta’ 30 % tal-punteġġ totali tal-evalwazzjoni.
     2.   L-applikanti għandhom jipprovdu informazzjoni dwar ir-riżorsi umani u tekniċi
          tagħhom u jiddeskrivu kif dawn ir-riżorsi huma biżżejjed biex iwettqu l-funzjonijiet
          li ġejjin:
          (a)   l-organizzazzjoni, l-amministrazzjoni u l-ġestjoni tad-dominju tal-ogħla livell
                .eu, inkluż il-manutenzjoni tal-bażijiet tad-data korrispondenti u s-servizzi
                assoċjati tal-mistoqsijiet tal-pubbliku, ir-reġistrazzjoni tal-ismijiet tad-dominju,
                it-tmexxija tar-Reġistru tal-ismijiet tad-dominju, it-tmexxija tas-servers tar-
                Reġistru tal-ismijiet tad-dominju tal-ogħla livell u l-ħolqien u l-ġestjoni ta’ fajls
                taż-żona tad-dominju tal-ogħla livell;

MT                                                 6                                                       MT
 ---pagebreak---           (b)   għoti tas-servizzi li jiżguraw il-kwalità għolja, it-trasparenza, is-sigurtà, l-
                istabbiltà, il-prevedibbiltà, l-affidabbiltà, l-aċċessibbiltà, l-effiċjenza, in-
                nondiskriminazzjoni, il-kundizzjonijiet ġusti tal-kompetizzjoni u l-protezzjoni
                tal-konsumatur.
     3.   Fl-applikazzjoni tagħhom, l-applikanti għandhom jiddeskrivu t-tip ta’
          organizzazzjoni, amministrazzjoni u ġestjoni li beħsiebhom idaħħlu fis-seħħ biex
          jissodisfaw il-funzjonijiet imsemmija fil-paragrafu 2, inkluż dawn li ġejjin:
          (a)   ir-riżorsi umani u s-sistemi meħtieġa;
          (b)   is-software u l-hardware;
          (c)   il-faċilitajiet meħtieġa għall-operazzjoni u l-ġestjoni tad-dominju tal-ogħla
                livell .eu.
     4.   L-applikanti għandhom jiddeskrivu kif ir-riżorsi tagħhom, inkluż il-kapaċità umana u
          teknika, huma biżżejjed biex iwettqu l-funzjoni tar-reġistratur jekk il-Kummissjoni
          titlob li tattiva din il-funzjoni biex jintlaħqu objettivi speċifiċi ta’ politika. L-
          applikant għandu jipprovdi wkoll informazzjoni dwar kif l-allokazzjoni ta’ dawn ir-
          riżorsi biex titwettaq il-funzjoni tar-reġistratur hi konformi mar-rekwiżiti stabbiliti fl-
          Artikolu 7(2) tar-Regolament (UE) Nru 2019/517.
     5.   L-applikanti għandhom jipprovdu informazzjoni dwar kif beħsiebhom idaħħlu fis-
          seħħ l-istruttura organizzattiva u operazzjonali sħiħa biex ikunu jistgħu jibdew
          jiffunzjonaw bħala r-Reġistru mit-13 ta’ Ottubru 2022.

                                            Artikolu 6
                               Il-qagħda finanzjarja u l-konformità
     1.   Il-Kummissjoni għandha tevalwa l-qagħda finanzjarja tal-applikanti eliġibbli. Dan il-
          kriterju għandu jkollu piż ta’ 30 % tal-punteġġ totali tal-evalwazzjoni.
     2.   L-applikanti għandhom:
          (a)   juru livell ta’ sigurtà u stabbiltà finanzjarja li jkun adegwat biex jitwettqu l-
                kompiti tar-Reġistru;
          (b)   jipprovdu informazzjoni sħiħa dwar ir-rekwiżiti tal-kostijiet u tal-kapital
                antiċipati għall-organizzazzjoni, l-amministrazzjoni u l-ġestjoni tad-dominju
                tal-ogħla livell .eu, id-disponibbiltà tal-kapital u l-assigurazzjoni; jipprovdu
                mudell tal-introjtu, inkluż mudell tal-ipprezzar, analiżi tas-suq rilevanti, pjan
                tal-kummerċjalizzazzjoni, u dispożizzjonijiet dwar il-falliment tar-Reġistru;
          (c)   jiddeskrivu kif se japplikaw il-prinċipji tal-ġestjoni finanzjarja tajba;
          (d)   jipprovdu informazzjoni dwar it-tariffi li bi ħsiebhom japplikaw, u jiddeskrivu
                kif jiddeterminaw il-livelli tat-tariffi abbażi tal-kostijiet imġarrba.
     3.   L-applikanti għandhom jipprovdu informazzjoni dwar l-awditjar estern li se jsirilhom
          biex juru l-konformità mar-Regolament (UE) 2019/517.

                                             Artikolu 7
                                      Il-proċedura tal-għażla
     1.   Il-Kummissjoni għandha torganizza proċedura tal-għażla miftuħa, trasparenti u
          nondiskriminatorja biex jintgħażel ir-Reġistru. Is-sejħa għall-applikazzjonijiet
          għandha tiġi ppubblikata f’Il-Ġurnal Uffiċjali ta’ l-Unjoni Ewropea. L-applikanti

MT                                                7                                                     MT
 ---pagebreak---              għandu jkollhom mill-inqas 30 jum tax-xogħol biex iressqu l-applikazzjonijiet
             tagħhom.
     2.      Il-Kummissjoni tista’ titlob konsulenza u għajnuna ta’ esperti esterni biex tanalizza
             u/jew tevalwa l-applikazzjonijiet. Dawn l-esperti esterni għandhom jintgħażlu skont
             il-kompetenzi u l-livell għoli ta’ indipendenza u imparzjalità tagħhom.

                                                Artikolu 8
                             L-ewwel fażi tal-għażla – verifika tal-eliġibbiltà
     1.      L-applikanti għandhom iressqu l-applikazzjonijiet tagħhom lill-Kummissjoni skont l-
             istruzzjonijiet stabbiliti fis-sejħa għall-applikazzjonijiet.
     2.      Il-Kummissjoni tista’ titlob lill-applikanti jipprovdu informazzjoni addizzjonali
             rigward l-issodisfar tal-kriterji tal-eliġibbiltà tul perjodu taż-żmien stipulat. Bħala
             parti mill-verifika tal-eliġibbiltà, il-Kummissjoni għandha tivvaluta:
             (a)   jekk l-applikazzjoni tressqitx sad-data tal-iskadenza stabbilita fis-sejħa għall-
                   applikazzjonijiet;
             (b)   il-konformità mar-rekwiżiti previsti fl-Artikoli 2 u 3;
             (c)   jekk l-applikazzjoni hix kompluta u, meta applikabbli, jekk l-applikant tax l-
                   informazzjoni addizzjonali mitluba mill-Kummissjoni skont il-paragrafu 2.
     3.      Fi żmien 40 jum tax-xogħol mill-iskadenza tal-applikazzjoni, il-Kummissjoni
             għandha tiddeċiedi dwar l-eliġibbiltà tal-applikanti. Il-Kummissjoni għandha tagħti
             raġunijiet meta tkun iddeċidiet li applikant ma jissodisfax il-kriterji tal-eliġibbiltà.
             Għandha tikkomunika minnufih din id-deċiżjoni lil dak l-applikant.
     4.      Il-Kummissjoni għandha tippubblika l-lista tal-applikanti eliġibbli.

                                                   Artikolu 9
          It-tieni fażi tal-għażla – l-ikklassifikar tal-applikanti eliġibbli u l-ħatra tar-Reġistru
     1.      Fi żmien 80 jum tax-xogħol wara l-pubblikazzjoni tal-lista tal-applikanti eliġibbli, il-
             Kummissjoni għandha tikklassifika l-applikanti eliġibbli li jkunu kisbu l-punteġġ
             minimu tal-evalwazzjoni identifikat fis-sejħa għall-applikazzjonijiet, abbażi tal-
             kriterji tal-għażla.
     2.      Il-Kummissjoni għandha tinforma lill-applikanti eliġibbli bil-klassifika finali.
     3.      Il-Kummissjoni għandha taħtar lill-applikant li jkun fuq nett fil-klassifika bħala r-
             Reġistru. Għandha tippubblika d-deċiżjoni li taħtar ir-Reġistru f’Il-Ġurnal Uffiċjali
             tal-Unjoni Ewropea.

                                               Artikolu 10
                          Il-ħatra tar-Reġistru jekk il-kuntratt ma jiġix konkluż
     Meta n-negozjati tal-kuntratt bejn ir-Reġistru maħtur u l-Kummissjoni jintemmu mingħajr ma
     jiġi konkluż il-kuntratt, il-Kummissjoni għandha taħtar lill-applikant li jmiss fil-klassifika
     bħala r-Reġistru. Jekk dan ma jkunx possibbli, il-Kummissjoni għandha torganizza proċedura
     tal-għażla ġdida biex jintgħażel ir-Reġistru.

MT                                                    8                                                 MT
 ---pagebreak---                                            Artikolu 11
                                          Dħul fis-seħħ
     Dan ir-Regolament għandu jidħol fis-seħħ l-għada tal-pubblikazzjoni tiegħu f’Il-Ġurnal
     Uffiċjali tal-Unjoni Ewropea.

     Dan ir-Regolament għandu jorbot fl-intier tiegħu u japplika direttament fl-Istati Membri
     kollha.
     Magħmul fi Brussell, 14.5.2020

                                              Għall-Kummissjoni
                                              Il-President
                                              Ursula VON DER LEYEN

MT                                              9                                               MT